Smrdácky potok

Smrdácky potok je potok na Záhorí, v centrálnej časti okresu Senica. Je to ľavostranný prítok Koválovského potoka, meria 2,9 km a je tokom V. rádu. 

 Prameň 
Pramení v Chvojnickej pahorkatine, v podcelku Senická pahorkatina, priamo v kúpeľnom areáli obce Smrdáky v nadmorskej výške približne 230 m n. m. 

 Opis toku 
Najprv tečie severojužným smerom, zľava priberá Záhučský potok a ďalej pokračuje juhojuhozápadným smerom. Na dolnom toku tečie v blízkosti obce Koválov na pravom brehu a juhovýchodne od tejto obce sa v nadmorskej výške cca 198,5 m n. m. vlieva do Koválovského potoka.

 Referencie 

Kategória:Potoky na Slovensku
Kategória:Povodie Myjavy
Kategória:Vodné toky v Chvojnickej pahorkatine
Kategória:Vodné toky v okrese Senica
Kategória:Smrdáky
Kategória:Koválov